AlexejDobrolubov/national_council_slovak_2010 huggingface dataset:
3. schôdza NR SR - 4.deň - B. popoludní
Dátum: 2023-11-21
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

156. Áno, už. Ďakujem pekne. Ďakujem za vystúpenie, to bolo dobré vystúpenie, ďakujem, Marek. Ten problém je naozaj v tom, že nebudem, ale musím to povedať ešte raz. To je nevykonateľný zákon, nedá sa to urobiť jednoducho. Takto proste sa, nemôžme schváliť niečo, ak máme troška zdravého rozumu, s ktorým sa nedá ísť ďalej. Od leta sa začala robiť vykonávacia vyhláška, ktorá sa teraz pripravuje do praxe. Aby sme my nemiešali tie veci medzi sebou ako hrušky s jablkami. Áno, podobne ako doktor Szalay teraz povedal, my, áno, na tri okruhy diagnóz sa robia čakačky. Ale to sú nie nárokovateľné čakačky, že do dvoch mesiacov sa musí odoperovať a potom si niekto ide urobiť koleno do Rakúska, to, čo chceme urobiť tu, zaviesť teraz vlastne. To také neexistuje niečo. My teraz chceme, aby odborné spoločnosti povedali maximálne termíny, dokedy niektoré diagnózy budú operovať a dovtedy sa to musí urobiť, poisťovne si musia nájsť miesto na Slovensku, keď nenájdu na Slovensku, nájdu niekde inde, to plus-mínus. Ja navrhujem, aby sme si niekedy sadli na výbore a prebrali si celú tú, tú časť, lebo vyzerá to veľmi jednoducho, že tie poisťovne si naobjednávajú tie veci u tých poskytovateľov, ale to neni celkom také jednoduché, ako sa to na prvý pohľad zdá a pri tej debate by sme na to prišli, lebo poisťovne nevedia, akú majú kapacitu tí jednotliví poskytovatelia napriek tomu, že vedia, koľko sa tam odoperovalo niečoho, ale nevedia, akú majú kapacitu z hľadiska určitých čakacích dôb, keď si to predstavíte. Však koniec koncov neni to podľa mňa až také ťažké. Takže sa prihováram za to, aby sme to v skrátenom legislatívnom konaní schválili. Ďakujem.
3. schôdza NR SR - 4.deň - A. dopoludnia
Dátum: 2023-11-21
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

42. Ďakujem pekne. Chcem pochváliť pána poslanca Szalaya za to, že pochválil náš (povedané so smiechom), naše programové vyhlásenie vlády. To bolo naozaj od neho krásne a čestné, ale chcem ho troška upozorniť na jednu obsedanciu, ktorú má stále, a to s tým súkromným sektorom. Využijem príležitosť pána ministra Druckera, ktorý by ho mohol dovzdelať v ekonomike verejného sektora, že existuje súkromný, verejný a zmiešaný statok a zdravotníctvo je zmiešaný statok. Nemôžte porovnávať benzínovú pumpu s nemocnicou, prepánajána. Prepánajána. To je potom tak, že niekto sa v nejakom meste, my vieme, v ktorom, rozhodne, že zatvorí pôrodnicu, lebo je to súkromný poskytovateľ a je to zavreté a poskytovať zdravotnú starostlivosť musí ten štátny. Takto to je. No tak ak pán minister Drucker sa vám chvíľku bude venovať, snáď na konci volebného obdobia nájdeme ešte lepšie spoločnú reč. Ďakujem pekne.
3. schôdza NR SR - 2.deň - B. popoludní
Dátum: 2023-11-15
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

62. Ďakujem veľmi pekne, pán predsedajúci. Vážené kolegyne a kolegovia, keby Banská Bystrica bola hlavné mesto Slovenska, by sa mi celkom páčilo, bola by v strede, neni to taký zlý nápad, ďakujem, budem sa na to tešiť, budeme s tým pracovať ďalej. (Povedané s pobavením.) No a teraz vážnejšie. Snáď na to, aby sa tu zavádzalo a ako to povedať, vtipkovalo, sú tu hádam iní performeri a standup komici, ako sme aj videli, čo tu vystupovali, ako vy, pán kolega. Nemusíš sa tváriť ako svätý za dedinou, a pritom tri roky pracovať v tom systéme a teraz všetko kritizovať. To je na hanbu. Naozaj treba si zachovať úctu voči svojej vlastnej osobe a voči svojim vlastným skutkom. Napriek tomu už nejdem ďalej. Teším sa na to, že budeme spolupracovať na výbore pri zlepšovaní slovenského zdravotníctva a pri dopravovaní pomoci pre slovenských pacientov a istotne využijeme všetky vaše skúsenosti, ktoré máte či už z domácej, alebo zahraničnej praxe tu na Slovensku, a naozaj sa z toho z celého srdca teším. Ďakujem pekne.
12. schôdza NR SR - 11. deň - A. dopoludnia
Dátum: 2024-05-03
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

137. Dievčatá, už sa usmievate, lebo viete, že tuto možno máme trošku iné názory na úplne rovnaký cieľ, a to je teda rovnoprávnosť žien voči mužom, aj rovnaké postavenie. No, ja sa na to trošku dívam inak a možno by som to rada vysvetlila, aby ste to potom nebrali v zlom. Dívam sa na to takým spôsobom, že keď má firma, keď má zamestnávateľ zamestnať nejakú ženu alebo muža rovnako kvalitných, on ten, ten riaditeľ firmy, ten vedúci, on nemá predsa dôvod si vyberať podľa pohlavia, on si vyberá normálne klasicky podľa schopností, veď bol by samovrah, keby si vyberal neschopnejšieho, ale muža. Ak si vyberajú ale v tomto prípade mužov, tak je to často kvôli tomu, tí zamestnávatelia, tak je to často so sankciami spojenými, alebo s problémami spojenými so zamestnávaním žien. A to často robíme my politici. A ja musím povedať, že ja by som tu ocenila skôr odmeňovanie firiem, ktoré chcú dobrovoľne zverejňovať a ktoré sú v podstate priateľské, ale určite by som nešla do sankcií, lebo to sa už akože negatívne vníma. Ale ja na rozdiel od vás by som nešla ani do kvót, lebo už keď teda musím zamestnať nejakú ženu, tak už teda je to z nejakej povinnosti. Jednak je dehonestovaná žena, jednak dostane nižšiu odmenu. Určite by som nešla do takých vecí ako je voľno pri spontánnom potrate, aj keď úplne rozumiem, čo je cieľom, šľachetným cieľom, ale toto sa dá riešiť péenkou. A vo výsledku to robí potom to, že ten zamestnávateľ nechce tú ženu zamestnať, lebo aj keď je to minimum, minimum prípadov, tak ten zamestnávateľ si povie, no a čo keď to bude práve táto žena a radšej si vyberie toho muža. Alebo nápady ako pri menštruačných bolestiach, aby bola žena doma. Veď áno, keď ona má naozaj zdravotné problémy, dnes na to máme lekárov, máme na to péenku. Ale tieto dobre mienené opatrenia podľa mňa ženám škodia a nie pomáhajú, aj keď som si úplne istá, že vy chcete ženám pomáhať.
12. schôdza NR SR - 10.deň - B. popoludní
Dátum: 2024-05-02
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

115. Pani Záborská, 20 minút ste tu vysvetľovali, prečo je strašne dôležité a pre koho, ako, aby boli teda, aby bolo v rodnom čísle jasné, že či išlo pred tou zmenou o ženu, alebo muža, respektíve s akým orgánom medzi nohami sa ten človek narodil, lebo úradníci a zdravotné poisťovne bez toho, fú, tak to by bola katastrofa, keby túto informáciu nemali, lebo oni si to nevedia, samozrejme, inak zariadiť, že? A ja celú dobu rozmýšľam, že koľko to chce snahy a príprav takéto hlúposti nazbierať na 20 minút. A vy dokážete nekonečne veľa vystupovať a nekonečne veľakrát to podávať, teda, prepáčte, z môjho pohľadu také akože naozaj že banálne hlúposti, že nie argumenty reálne, a ja, ale ja tam stále nepočujem, že komu toto pomôže, ako konkrétne, že jeden prípad, že, prosím vás, vysvetlite mi, keď sme tu počuli Luciu Plavákovú a tie príbehy, vysvetlite mi, prosím vás, keď jeden človek, ktorý trpí v tejto homofóbnej spoločnosti slovenskej, má prísť na úrad alebo do banky a tam má nejakým spôsobom, vyzerá ako žena, ale musí mať napísané v tom preukaze, že však sa narodila ako muž. Že prečo vlastne treba, prosím vás pekne, tú ženu týrať, komu to pomôže, že ona musí vlastne znova a znova v tejto homofóbnej spoločnosti postupovať tzv. coming out a potom takí ako vy sa budete vyjadrovať, jak to nie je v poriadku a jaké je to choré. Ja by som vám chcela pripomenúť, pani Záborská, vy tak rada chránite tie deti, tak ja by som vám chcela povedať, že aj toto sú deti, aj tieto deti treba chrániť. Aj to sú niekoho deti. A netreba deti chrániť, len kým sa narodia, aj potom, keď žijú svoj život, treba to proste tolerovať. Nijak vás to neohrozuje, nikomu to nevadí, nikomu neubližujú, žijú si svoj život, nič nás do toho neni. Vykašlite sa na to a starajte sa o seba a nie o iných! Urobíte najlepšie, ako môžte.
12. schôdza NR SR - 8.deň - A. dopoludnia
Dátum: 2024-04-26
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

231. Rišo, tie kázne ti idú, opäť sme tu jednu mali, len by ma zaujímalo, čo je, lebo ja som ti dala rad-radom otázky, tak akože ako môžu byť otázky klamaním, to už akože je fakt sci-fi. Ale dobre, veď pýtal si sa ma teda konkrétne, začal si tu niečo o otec, matka, rodičia a ako teda nie my, ale vy. No chcem ti pripomenúť, že v minulom volebnom období ste to boli vy a tvoji a tebe podobní, ktorí ste tu predložili 26 návrhov obmedzujúcich práva žien, alebo si za ne hlasoval. A bolo medzi nimi aj takéto veci, podobné tým, ktoré navrhuješ, dokonca, myslím, že presne tento istý návrh zákona. Ja som bola veľmi rada, že sa nám podarilo tomu zabrániť. Pýtaš sa prečo a ja ti odpovedám. Ty si myslíš, že vlastne rodič má mať väčšie práva ako to dieťa a že rodič, ktorý popiera vedecké fakty a túži po násilí a nenávisti v spoločnosti, má mať väčšie právo ako spoločnosť a škola, ktorú, ktorej, na ktorej vzdelávanie v našej spoločnosti všetci platíme. A ja som presvedčená, že otázky sexuálneho správania, ako to tam máš, a vzdelávania, výchovy by mali byť povinnou súčasťou a že by do tohto rodičia nemali rozprávať. Viem, že sa nezhodneme, ale ja som o tomto presvedčená. Toto je ten rozpor medzi nami, lebo som presvedčená, že dievča, žena má vedieť, ako sa ochrániť pred neželaným tehotenstvom, aby napríklad nemusela čeliť takým, ako si ty. Alebo pred chorobami, aby nemusela pred pohlavnými chorobami, aby nemusela tým narážkam čeliť alebo tým návrhom zákonov. Alebo čo má robiť človek, dieťa v tom čase ešte, keď je gay, lesba alebo sa cíti ako transsexuál, aby jednoducho netrpel tým, že nejak sám začne nenávidieť seba, aby sa vedel s tým vysporiadať. Alebo že tu máme možnosť umelého oplodnenia, za ktoré si chcel na dvanásť rokov ženy zatvárať do basy, aj toto by som dovolila na školách... (Prerušenie vystúpenia časomerom.)
12. schôdza NR SR - 8.deň - A. dopoludnia
Dátum: 2024-04-26
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

225. Rišo, keď si hovoril o tom, že si bol v diskusii, že to bolo zvláštne, že si bol v diskusii o rodičovstve s človekom, ktorý nemá deti, to mi strašne pripomínalo, jak keď diskutujem o potratoch a umelom oplodnení alebo interrupčnej tabletke s tebou, vieš, že tiež si, tiež na teba pozerám, že čo ty o tom vlastne vieš a vidíš, aký si v tom múdry, tak neodsudzuj aj iných. A čo by som chcela k tomuto návrhu zákona? No jasné, že to je ideológia, jasné, že nič iné to nie je, ale veď v poriadku, veď vy v podstate ani iné nerobíte, len ja sa pýtam, že celú dobu hovoríš o tých právach rodičov, v poriadku, lebo vidíš sa ako rodič. Ale čo tie práva detí? A čo si podľa teba zaslúži taký rodič, ktorý nedopraje svojej dcére, aby poznala spôsoby ochrany pred neželaným tehotenstvom alebo pred pohlavnými chorobami? Alebo deti, ktoré neučíme tolerancie k menšinám, napríklad aj k LGBTI menšinám, ktoré učíme nenávidieť takýchto ľudí a šírime tým agresivitu v spoločnosti, ktoré vedú k tým najstrašnejším činom? Čo také deti, ktoré patria do tejto komunity a boja sa to povedať preto, lebo majú rodičov, ktorí jednoducho takýmto spôsobom to preklínajú? A čo s rodičmi, ktorí vlastne takýmto spôsobom podľa mňa vyslovene ohrozujú zdravie a životy vlastných detí? Kde sú potom práva detí? Lebo ja si myslím, že takíto rodičia by naozaj mali mať obmedzené nejaké vplývanie na svoje deti, a nie ešte rozkazovať o tom, že či môžu ísť na biológiu, ako si hovoril, alebo iné predmety, keď tam budeme rozoberať úplne normálne, normálne veci, ktoré sú vedecky dokázané, a, a nič iné nepopierať, ale vy chcete vstupovať aj do tohto. Máte svoje školy, tam si učte tie rozprávky kľudne, nikto vám to neberie, v poriadku, ale... (Prerušenie vystúpenia časomerom.)
12. schôdza NR SR - 8.deň - A. dopoludnia
Dátum: 2024-04-26
Poslanec: Bittó Cigániková, Jana (SaS)
Druh vystúpenia: Vystúpenie v rozprave

213. Ďakujem pekne za slovo. Veľmi pekne chcem poďakovať aj pánovi Lučanskému, ktorý mi ide pomôcť robiť spravodajcu, keďže kolegovia z opozície nemohli, a považujem to naozaj za pekné, korektné gesto. A teraz k veci. (Potlesk.) Teraz k veci. S Tomášom Szalayom, predkladáme návrh zákona, ktorý v podstate, ktorý v podstate zlepšuje disciplínu zdravotných poisťovní voči svojim pacientom. Aj keď, predpokladám, že nie je tu toľko poslancov, ktorí na to budú chcieť reagovať, ale mohlo by sa stať, tak poviem obsah, k obsahu poviem až v rozprave, aby prípadne, ak by ste mali otázky, ste mohli, ale bude to veľmi krátke, takže za mňa zatiaľ len teda predstavenie. Prekladáme návrh zákona, ktorý pomôže zlepšiť finančnú disciplínu a záväzky svojim poistencom. Ďakujem.
12. schôdza NR SR - 7.deň - B. popoludní
Dátum: 2024-04-25
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

136. Alojz, teraz, ty si sa prizval z nejakých interných vnútrostraníckych a vnútroklubových informácií, tak aj ja sa priznám. My sme aj veľa diskutovali, ja poviem na rovinu, že mne je ochrana prírody veľmi sympatická, nakoniec, však som aj spolutvorcom zákona zviera nie je vec , viacero iniciatív. Ale čo mi sympatické nie je už, to je už taký ekoterorizmus, a podľa mňa stav, ktorý tu bol, je niečo také. No, aby nemohli orgány na to určené, a kľudne nech teda k nim patria aj poľovníci, veď kto iný, aby nemohli vlastne eliminovať medveďa, ktorý tam pobehuje niekde po obci, mne to akože, ja, ja toto nie je moja téma, ale mne to ako laikovi prišiel chorý svet, že musíme čakať neviem koľko rokov na to, aby sa rozhodlo, že či ten medveď áno, alebo nie, a ako vôbec. Čiže ja som uvítala, že sa to nejako, nejako rieši, ide riešiť, no a bola som ja celkom aj naklonená k tomu ústavnému zákonu, ktorý sa verejne veľa kritizoval, a tak vravím si, však sú tu tie rozhodnutia, musí sa to robiť takýmto spôsobom, inak to nejde, kontaktovala som aj pána ministra, aby mi vysvetlil teda dôvody, konzultovali sme, no a zrazu bum, prišiel teda iný zákon, a poviem pravdu, že tento ma znepokojuje viac. Ja rozumiem, že napríklad právnikom lezie na nervy forma ústavný zákon a podobne, ale mňa na tomto zákone trošku znepokojuje práve to, to som si aj u pána ministra uverova... overovala, či môžu byť strieľané aj iné zvery, za akých okolností by to teda bolo možné, keď pán minister mi povie, že nie, a predpokladám, že bude aj k tomu vystupovať, tak možno toto by som ja nejako ocenila, keď sa vysvetlí, tak prečo potom pán Huliak hovorí o tom, že KDH urobila chybu a že teda bude sa môcť . Alebo to, že polovica krajiny bude teda v tej mimoriadnej situácii, no ospravedlňte ma, ale mne po covide toto vôbec nie je sympatické, lebo my sme boli tí, čo sme sa ozývali proti, takže ja konkrétne dve tieto námietky... (Prerušenie vystúpenia časomerom.)
9. schôdza NR SR - 6.deň - B. popoludní
Dátum: 2024-02-08
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

158. Pán Gašpar, hovorili ste, že nie sme ničím výnimoční. Bohužiaľ, sme výnimočná krajina. Sme výnimoční tým, že práve u nás na Slovensku zabili novinára Jána Kuciaka, jeho partnerku Martinu vagabundi a mafiáni za vašej vlády, za vášho pôsobenia a šéfovania polícii a viete prečo? Lebo verili, že tu máme tak slabé zákony a tak silno ich budú tí ľudia tam hore ochraňovať, že si mysleli, že im prejde aj vražda. To sa nestalo inde, to sa, bohužiaľ, stalo na Slovensku a Ján Kuciak písal presne o korupcii a o veciach, za ktoré vy teraz znižujete tresty. My sme veľmi výnimočná krajina, pán Gašpar, a vy ste veľmi výnimočná vláda týmto a pozerá sa na to celý svet. Ďalšia vec, čo ste povedali, že vy chcete chrániť život, zdravie, integritu a že vám záleží na ženách. Chcem sa pri tejto príležitosti teda opýtať, že prečo teda začínate tým, že znižujete tú dobu, kedy je možné dokázať znásilnenie pri dospelých ženách teda, ale znižujete to aj pri deťoch. Dobre, nie o desať, o päť rokov, ale znižujete. Takto začínate? Takto sa prejavuje dôvera, integrita? A chcem sa opýtať a prosím vás o odpoveď na konci faktických, či viete teda jasne vylúčiť, že za vašej vlády nepríde k skomplikovaniu prístupu k interrupciám ženám a či schválite interrupčnú tabletku. Môže sa to zdať mimo, ale pýtam sa na to preto, lebo zlé jazyky hovoria, že s jednou z opozičných strán ste sa dohodli za sem-tam podporu, že vy im v tomto vyjdete v ústrety a za to vlastne oni vás niekedy podporia. Tak ak chcete podporovať ženy spôsobom, že necháte ich znásilňovať, nevedia to dokázať, potom musia rodiť a keď náhodou sa rozhodnú ísť na interrupciu a ešte to ani nezvládnu, ak teda náhodou zvládnu, tak pôjdu pod nôž miesto tabletky, tak to vám veľmi pekne ďakujem za túto podporu, ale viete, kam si ju môžte strčiť? Ďakujem.
9. schôdza NR SR - 6.deň - B. popoludní
Dátum: 2024-02-08
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

60. Alojz, dobre si sa pýtal koaličných kolegov, čo to robíte, koalícia? Čo to robíte celú dobu, resp. ku koncu, ako si hovoril, za tebou sedí pán obvinený Žiga, predtým tam vykrikuje Blaha, na ktorého je podané trestné oznámenie, rozprávajú tu o slušnosti a pritom oni to schvaľujú, návrh zákona, ktorý jednoducho znižuje tresty za znásilnenie, ako si správne povedal, o polovicu a o trošku menej ako polovicu, trošku komplikovanejšie, dokonca počúvaj teraz dobre, za sexuálne zneužívanie detí, áno, za toto koalícia ide teraz hlasovať, resp. už hlasovali, prepáčte a čudujú sa, že posledné minúty po 400 hlasovaniach využívame na to, aby sme zachránili ľudí pred týmto svinstvom, čo robíte. Čo ste to za ľudí, že jednoducho toto, toto ohlasujete. Čo ste to za podrž tašky rad radom. Jak môžte za toto hlasovať. To mi teraz niekto vysvetlite a miesto toho, aby ste sa zaoberali tým, ako ohrozujete ženy, ako ohrozujete deti, čo tu stvárate, tak vy tu začnete kázať, vy o slušnosti? Vy sa tu idete rozčuľovať nad tým, ako má vyzerať rokovací poriadok, kto tu ako má chodiť oblečený, obutý a čo má robiť. Vy, čo idete ochraňovať ľudí, ktorí budú znásilňovať ženy alebo ktorí budú sexuálne zneužívať deti. Toto idete robiť? Že sa nehanbíte! Alojz, ďakujem ti za tvoj prejav. Ešte k tomu, čo sa tu stalo, chcem povedať, nikdy v histórii, nikdy to nemuselo byť tak, že tu nemusel byť predkladateľ. Áno, pretože v treťom čítaní nebývali rozpravy. Pozrite sa, kam ste to, vážená koalícia, dotiahli. Tak ako je cirkus tu v parlamente, tak je cirkus a spory v krajine. To, čo tu stvárate, len preto, že máte o nejakých 97-tisíc hlasov viac ako opozícia, to je nechutné. Aj my tu zastupujeme občanov.
6. schôdza NR SR - 22.deň - B. popoludní
Dátum: 2024-01-24
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

218. Ďakujem. Prepáčte, toto PS-ko v parlamente tu robí divy, zaujímavé veci mi hovoria (povedané so smiechom), napríklad plánujeme teraz spontánne, čo budeme robiť v noci, keď bude to nočné rokovanie. Tak sme tak s kolegom Sabom rozmýšľali a teraz úplne spontánne hovorí, že čo keby sme tomu kolegovi ešte vyťali? Že zavolajme sem všetkých ostatných, za vás, za nás... (Prerušenie vystúpenia predsedajúcim.) Blaha, Ľuboš, podpredseda NR SR 219. Je to milé, ale skúsme reagovať na predrečníka. Ďakujem pekne. To, čo budete robiť v noci, samozrejme, si poriešte, ale skúsme na toho predrečníka. Ďakujem pekne. (Povedané so smiechom.) Bittó Cigániková, Jana, poslankyňa NR SR 220. Dobre. Tak kto bol rečník? Na koho reagujem? (Reakcia z pléna.) Á, ďakujem, ospravedlňujem sa. (Povedané so smiechom.) Tak, kolega, prosím vás, vám to teda hovorím, že má to úplné opodstatnenie, čo ste hovorili a čo robíte, a teda preto plánujem, preto rozmýšľam nad tým, že by sme mohli spoločne naplánovať ešte tomu vyťať, nech si nemyslia, že nás zlomia, lebo toto, čo tu stvára táto koalícia, to je normálne že neuveriteľné. Akože miesto toho, aby sa hanbili jak psi pod zemou, že oni tu idú schvaľovať narýchlo zákon, ktorý okrad... ktorý ohrozí dôchodcov, ktorí ohrozí matky s deťmi, ktorý ohrozí bežných ľudí a ktorý pomôže vagabundom, tak miesto, a robia to tak narýchlo, že ani nevedia, čo tam majú, a potom, ako to malo začať platiť, tak priznajú, že majú tam chyby, tak ich idú meniť, čo už dávno ten zákon mal platiť, miesto toho, aby vrátili z kratšej cesty a opravili ten návrh zákona, tak miesto toho oni ešte idú nám pridať a idú nás trestať spôsobom, že nás tu nechajú v noci. Ale viete čo, ja som s tým úplne v pohode, ja som pripravená, ja tu kľudne budem a budem o tom rozprávať dokola a dokola, lebo každá minúta, každá hodina, ktorú tu roz... o ktoro... ktorú tu strávime a rozprávame o tom, čo si táto koalícia dovoľuje, každá jedna pomáha tomu, aby tí ľudia, ktorí sa vyznajú do týchto vecí aj tu v pléne, aj mimo odborníci, aby odhaľovali ľuďom, ako sa ich táto novela dotkne, lebo ako ste hovorili, pán kolega, naozaj sa to dotkne ľudí a dotkne sa to všetkých ľudí. Pozor na to!
6. schôdza NR SR - 22.deň - B. popoludní
Dátum: 2024-01-24
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

190. Ďakujem pekne. Ja by som ešte dodala, že voľby vyhrali o 97-tisíc hlasov, čiže ani nie 100-tisíc rozdiel, ale obsadzujú celú republiku a likvidujú budúcnosť všetkým. No ale čo by som chcela doplniť, tak ja som si spomenula, pamätám si Borisa Suska, predkladateľa tejto mafiánskej, promafiánskej novely, tak ja si ho pamätám ako človeka, ktorý síce hodnotovo je na inej strane, ale odborne sa tu koľkokrát, v minulom volebnom období si vymieňali názory s Ondrom Dostálom kultivovane, odborne, vecne, veľakrát upozornil vecne správne a jednoducho upozorňoval na veci, ktoré možno nie vždy boli podľa neho v súlade s legislatívou, a našla som, keď upozorňoval, bolo to, prosím pekne, 14. 7. 2020 a čítam tu, že poslanec SMER-u Boris Susko namieta skrátené legislatívne konanie, nevidí dôvod, aby išiel návrh zrýchleným režimom, a ešte tu konštatuje, podotkol, že vláda si robí srandu z legislatívneho procesu, zákon predsa podľa neho mohol predložiť klasickým, mohla predložiť klasickým spôsobom s riadnym pripomienkovaním. Naznačuje možné zásahy do ľudských práv, zdôraznil, že poslanci si nemali čas poriadne pripraviť sa teda na diskusiu a že teda takto rýchlo sa konať nemá. Tak to bol Susko 2020. Porovnajme si to so, porovnáme si to so Suskom 2024, ktorý okrem toho, že obsahovo umožňuje katastrofálne veci a je súčasťou toho, že tu zvyšujeme tresty pre ľudí, ktorí v tejto krajine tvoria hodnoty, a znižujeme testy pre vagabundov, tak okrem toho popiera svoje vlastné slová a úplne pohodlne toto robí zrýchleným režimom.